হাসপাতাল আছে। ডাক্তারই নেই। মুমূর্ষু এক রোগীকে ফিরিয়ে ফের বিতর্কে বেসরকারি নার্সিংহোম। চিকিত্সা না করেই রোগী ফেরানোর অভিযোগ উঠল গড়িয়াহাটের কে এফ মেডিক্যাল সেন্টারের বিরুদ্ধে।
 ওয়েব ডেস্ক : হাসপাতাল আছে। ডাক্তারই নেই। মুমূর্ষু এক রোগীকে ফিরিয়ে ফের বিতর্কে বেসরকারি নার্সিংহোম। চিকিত্সা না করেই রোগী ফেরানোর অভিযোগ উঠল গড়িয়াহাটের কে এফ মেডিক্যাল সেন্টারের বিরুদ্ধে। শনিবার সন্ধেবেলা গড়িয়াহাট বাজারের এক সবজি বিক্রেতা হরিপদ দাস অসুস্থ হয়ে পড়েন। অন্যান্য ব্যবসায়ীরা তাঁকে তড়িঘড়ি গড়িয়াহাটের ওই বেসরকারি নার্সিংহোমে নিয়ে যান। অভিযোগ, চিকিত্সক নেই বলে আধঘণ্টা তাঁদের বসিয়ে রাখা হয়। পরে জানানো হয়, পরিকাঠামো নেই, তাই চিকিত্সা সম্ভব নয়। অন্য হাসপাতালে নিয়ে যাওয়ার জন্য নার্সিংহোম কর্তৃপক্ষ অ্যাম্বুলেন্সের ব্যবস্থাও করেনি বলে অভিযোগ।